| "Chandelier"Sia |
| --- |
| Singlen "Chandelier" kansikuva |
| Singlen tiedot |
|  Julkaistu | 17. maaliskuuta 2014 |
|  Formaatti | digitaalinen lataus |
|  Tuottaja(t) | Greg Kurstin, Jesse Shatkin |
|  Tyylilaji | pop |
|  Kesto | 03.36 |
|  Levy-yhtiö | RCA Records |
| Sian muut singlet |
| "Battle Cry"2014 | "Chandelier"2014 | "Eye of the Needle"2014 |

**Chandelier** (suom. *"kattokruunu, kristallikruunu"*) on australialaisen laulaja-lauluntekijä Sian kappale, joka julkaistiin 17. maaliskuuta 2014 ensimmäisenä singlenä hänen kuudennelta studioalbumiltaan *1000 Forms of Fear*.

Kappale sai viisi Grammy-palkintoehdokkuutta kategorioissa vuoden levytys, kappale, paras popsooloesitys, paras tuottaja ja musiikkivideo.

Taustaa
-------

Sia on säveltänyt kappaleen yhdessä Jesse Shatkinin kanssa. Shatkin ja Greg Kurstin toimivat tuottajina. Kappaleen melodia syntyi, kun Sia ja Shatkin soittivat improvisoiden studiossa, Sia pianoa ja Shatkin marimbaa. Sia on kertonut ajatelleensa kappaletta alun perin Rihannan tai Beyoncén esitettäväksi, mutta päätti pitää sen itsellään. Hän on sanonut kirjoittaneensa "vahingossa täyden popkappaleen itselleen". Kappaleella on vaikutteita popin lisäksi elektronisesta musiikista ja reggaesta. Chandelier julkaistiin ensimmäisenä singlenä Sian albumilta *1000 Forms of Fear*.

Musiikkivideo
-------------

Chandelier-kappaleen musiikkivideo julkaistiin 6. toukokuuta 2014. Videolla esiintyy 11-vuotias tanssija Maddie Ziegler, joka oli aiemmin esiintynyt *Dance Moms* -tositelevisio-ohjelmassa (suom. *Tanssin superäidit*). Videon ohjasivat Sia ja Daniel Askill. Kesäkuussa 2014 videosta julkaistiin vaihtoehtoinen yhdellä otolla kuvattu versio.

Listasijoitukset
----------------

Kappale nousi listaykköseksi Ranskassa ja Israelissa. Yhdysvalloissa kappale nousi *Billboardin* Hot 100 -listan sijalle kahdeksan ja Suomessa singlelistan sijalle viisi. Se nousi listoille myös muun muassa Tanskassa, Norjassa, Kanadassa ja Ranskassa. Single on myynyt nelinkertaista platinaa Australiassa.

Myöhempi arvostus
-----------------

Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. "Chandelier" ylsi kokonaistuloksissa sijalle 99.

Lähteet
-------

1. ↑  Sia’s "Chandelier": Hear A Snippet Of Her Soaring New Single idolator.com. Viitattu 3.4.2014. (englanniksi)
2. ↑  Mitä mieltä olet Sian kappaleesta Chandelier? ylex.yle.fi. Viitattu 3.4.2014.
3. ↑  57th Annual GRAMMY Awards Winners & Nominees *Grammy.com*. Viitattu 9.2.2015. (englanniksi)
4. ↑  Sia’s New YOLO Song ‘Chandelier’ Could Have Been Rihanna’s Next Hit
5. ↑  Sia Taps 'Dance Moms' Star For 'Chandelier' Video: Watch Billboard 6.5.2014
6. ↑  Watch an exclusive one-take version of Sia's Chandelier video Guardian 2.6.2014
7. ↑  Sia - Chandelier Ultratop
8. ↑  Weekly Charts (Arkistoitu – Internet Archive) Media Forest
9. ↑  Sia – Chart History Billboard
10. ↑  Suomen virallinen lista – Artistit – Sia: Chandelier Musiikkituottajat
11. ↑  ARIA Charts - Accreditations - 2014 Singles ARIA
12. ↑  100 maailman parasta laulua.  *Helsingin Sanomat*, 15.1.2022. Artikkelin verkkoversio (maksullinen). Viitattu 15.1.2022.

Aiheesta muualla
----------------

* Sian kotisivut
* Chandelier-kappaleen musiikkivideo

Sia

|  |  |
| --- | --- |
| Studioalbumit | 
* *OnlySee* (1997)
* *Healing Is Difficult* (2001)
* *Colour the Small One* (2004)
* *Some People Have Real Problems* (2008)
* *We Are Born* (2010)
* *1000 Forms of Fear* (2014)
* *This Is Acting* (2016)
* *Everyday Is Christmas* (2017)
* *Music – Songs from and Inspired by the Motion Picture* (2021)
* *Reasonable Woman* (2024)

 |
| Livealbumit | 
* *Lady Croissant* (2007)
* *Live - The We Meaning You Tour - London Roadhouse* (2010)
* *Live - The We Meaning You Tour - Copenhagen Vega* (2010)
* *Spotify Sessions* (2016)

 |
| Kokoelmat | 
* *Best of...* (2012)

 |
| EP:t | 
* *Don't Bring Me Down* (2003)
* *Day Too Soon* (2007)

 |
| Videojulkaisut | 
* *TV is My Parent* (2009)

 |
| Kappaleita | 
* *Titanium* (2011)
* *Chandelier* (2014)
* *Eye of the Needle* (2014)
* *Big Girls Cry* (2014)

 |
| Muuta | 
* Zero 7

 |